— 246 — 
moyennant qu’il soit fait en toute doulceur et d’un bon zèle, et 
par bonne amour et affection qu’ilz doient avoir à luy et à la 
chose publique de ses pays, requérant à sa seigneurie, que 
pour le bien et honneur tant de luy comme de tous pays et 
subjects, en iceulx voulloir pourveoir à tel désordre qu’ils 
donneraient ainsi a cognoistre, en suppliant aussy non prendre 
de mouvaise part telle advertance qu’ils feraient et qu’il Ta fait 
par vraye et bonne amour que le subject doit porter à son 
prince et aussy eussent avoir fait vos subjects de Gand, et lors 
Vostre Maijesté eust pourvu à tel désordre qu'ils eussent 
donné a cognoistre en icelle, et meisme leur en eussiés sceu 
bon gré, sans y aller de la sorte comme ils ont fait, de encom- 
mencier telles commotions et troubles apparans de si grands 
maulx et inconvénients par tous le pays en général, si Dieu 
par sa grasce n’y eust pourveu. Mais, tout au contraire, les dits 
Ganthois ont fait et cuydié par leur haullesse force et menaces, 
constraindre la royne duaigière de Hongrie et de Boheme, 
seur de Yostredite Majesté, et pour icelle régente de vos dits 
pays de pardecà durant vostredite absence d’iceulx, ensemble 
tous vos princes, seigneurs et consaulz estans lez elle, de faire 
en partie tous ce qu’ils voulloient, et pour ce quelle ne les a 
du toutvoullu complaire, et meismement ès choses déraison¬ 
nables et en leurs mouvaises opinions et voullentés, ils se sont 
eslevés à l’encontre d’elle et des gouverneurs et officiers de 
Vostredite Majesté en iceux vosdits pays de par deçà et n'a 
point tenu a eulx de les détruire de cors et biens, si Dieu le tout 
puissant n’y eust pourveu et ne cesse encoires leur orgueil et 
hardiesse, comme le povés veoir et oyr en leurdictes excuses. 
Voyez donc comment ilz feront et continueront en leurs 
malices, quant icelle Vostre Maigesté sera absente et partie 
d’iceulx vos pays de par dechà, ès quelz elle ne peut faire con¬ 
tinuelle résidence pour ung plus grant bien de toute la cres- 
tienneté. » Et aultres parolles telles et samblables en substance 
furent illecq ainsy dictes publiquement par ledit advocat. 
» Et, quant à leurs excuses du refus qu’ilz avoient fait de 
payer leur portion de l’ayde des dis quatre cens mil karolus 
